Ólympíuleikarnir í Tókýó eru í fullum gangi. Hinn sigursæli þjálfari kvennaliðs Noregs í handbolta, Þórir Hergeirsson, leiddi lið sitt í dag til stórsigurs í fyrsta leik. Noregur vann Suður-Kóreu með tólf mörkum.
Þórir Hergeirsson er mættur á sína þriðju Ólympíuleika sem aðalþjálfari norska kvennalandsliðsins í handbolta. Liðið mætti Suður-Kóreu í fyrsta leik á leikunum í Tókýó í dag.
Undir stjórn Þóris urðu Norðmenn Ólympíumeistarar í London 2012 og unnu brons í Ríó 2016. Þórir var aðstoðarþjálfari liðsins þegar það vann gullið í Peking 2008. Og Noregur byrjaði leikana í ár af miklum krafti með tólf marka sigri á Suður-Kóreu 39-27. Kari Brattset Dale fór mikinn og skoraði ellefu mörk fyrir norska liðið sem er á toppi A-riðils eftir sigurinn. Holland og Svartfjallaland eru þó líka með tvö stig. Hollendingar unnu stórsigur á Japan í dag og Svartfellingar fóru létt með Angóla.
Eina konan sem keppir fyrir Íslands hönd á leikunum þreytir frumraun sína á morgun. Snæfríður Sól Jórunnardóttir keppir þá í sinni aðalgrein, 200 metra skriðsundi. Íslandsmet hennar er tvær mínútur og 0,50 sekúndur og var sett í mars. Hún segist þó ekki endilega vera að spá í metið í Tókýó.
sagði Snæfríður Sól í samtali við Einar Örn Jónsson.
Allt um Ólympíuleikana má finna á vefnum ruv.is, þar er líka yfirlit yfir útsendingar frá leikunum og svo er Ólympíukvöld á dagskrá RÚV öll kvöld meðan á leikunum stendur klukkan 19:40.
Ólympíuleikarnir í Tókýó eru í fullum gangi. Hinn sigursæli þjálfari kvennaliðs Noregs í handbolta, Þórir Hergeirsson, leiddi lið sitt í dag til stórsigurs í fyrsta leik. Noregur vann Suður-Kóreu með tólf mörkum. 